
Աշխարհի յոթերորդ ռակետ իսպանացի Ռաֆայել Նադալը, ով երեքշաբթի օրը մեկնարկել էր «Ռոլան Գարրոսի» մրցաշարում, իր առաջին հանդիպման ժամանակ կրել է իր հովանավորի «Richard Mille RM 27-02» մոդելի ժամացույցը, որի արժեքը տատանվում է 800.000-850.000 դոլարի միջև։


«Մեծ սաղավարտի» մրցաշարերի 14-ակի չեմպիոնը հայտարարել է, որ այդ թանկարժեք ժամացույցը «շատ գեղեցիկ իր է, սակայն դրա իրական արժանիքն այն է, որ դա նախատեսված է արտակարգ ծանրաբեռնվածությունների համար»։


Հաղորդվում է, որ այդ ժամացույցն արտադրված է 50 օրինակով։
